N á v r h

VLÁDA   SLOVENSKEJ   REPUBLIKY

UZNESENIE

VLÁDY   SLOVENSKEJ   REPUBLIKY

k Návrhu východísk štátneho rozpočtu na rok 2002

_______________________________________________________________________

Číslo uznesenia:

Zo dňa:

Číslo materiálu:

Predkladateľ:      ministerka financií

Podnet:               na základe Plánu práce vlády SR na rok 2001   

Stupeň utajenia:

Vláda

A.schvaľuje

A.1.  návrh východísk štátneho rozpočtu na rok 2002,

A.2. rozdelenie výdavkov na vybrané priority a limity výdavkov štátneho rozpočtu rozpočtových kapitol na rok 2002 uvedené v prílohe č. 1 tohto uznesenia; 	

B.súhlasí

B.1. s vyčlenením časti zdrojov z privatizácie na zabezpečenie Zmluvy o výkonoch vo verejnom záujme pre Železničnú osobnú dopravu na rok 2002  v sume 2 mld Sk a na krytie istiny štátneho dlhu  v sume 3 mld Sk ešte v roku 2001;

C.berie na vedomie

    C.1. strednodobý finančný výhľad na roky 2001 - 2004

C.2. správu o plnení úloh vyplývajúcich z podprojektu "Programové rozpočtovanie" a  návrh na ďalší postup;

D.ukladá

    ministerke financií 

D.1. pripraviť návrh novely zákona č. 200/1998 Z.z. o štátnej službe colníkov a o zmene a doplnení niektorých ďalších zákonov v znení neskorších predpisov s cieľom pozastaviť vyplatenie ďalšieho služobného platu /t.j. 14. platu/ tak, aby mohol byť schválený Národnou radou SR pred prijatím zákona o štátnom rozpočte na rok 2002

             podľa textu úlohy 

D.2. vydať usmernenie na vykonanie súpisu nehnuteľného majetku štátu /budov a pozemkov/
       
        do 31. mája 2001

D.3. navrhnúť systémové nástroje so zámerom znížiť v roku 2002 výdavky na poskytovanie štátnej prémie v stavebnom sporení na základe zákona SNR č. 310/1992 Zb. v znení neskorších predpisov na úroveň 2,0 mld Sk

       do 31. mája 2001

D.4.aktualizovať strednodobý finančný výhľad na roky 2001 - 2004 v nadväznosti na priebežný vývoj ekonomiky v roku 2001 a predložiť na rokovanie vlády v prílohe k návrhu verejného rozpočtu na rok 2002

        do 30. septembra 2001

D.5.predkladať na rokovanie vlády správy o plnení úloh podprojektu "Programové rozpočtovanie"

        do 30 marca a do 30. októbra  v roku 2001, 2002, 2003, 2004
      
D.6. predložiť na rokovanie vlády návrh zámeru na zníženie počtu rozpočtových kapitol s prihliadnutím na štandardný počet v členských krajinách Európskej únie

        do 30. júla 2001

D.7. uvoľniť z kapitoly Všeobecnej pokladničnej správy pre kapitolu Ministerstva financií SR finančné prostriedky vo výške 2 387 000 Sk na platové náležitosti, vrátane odvodov do zdravotných poisťovní, Sociálnej poisťovne a príspevku do Národného úradu práce; tieto prostriedky účelovo určiť na posilnenie útvarov zabezpečujúcich reformu verejných financií s prihliadnutím na úlohy vyplývajúce z predvstupového procesu do Európskej únie o 10 zamestnancov od 1.4.2001

        do 20 dní od schválenia tohto uznesenia vlády

    ministrovi práce, sociálnych vecí a rodiny

D.8. pri prerokovaní návrhu zákona o štátnej službe a o zmene a doplnení niektorých zákonov,  návrhu zákona o verejnej službe, návrhu Zákonníka práce a zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov a mení a dopĺňa zákon NR SR č. 152/1994 Z.z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v Národnej rade SR presadzovať účinnosť týchto zákonov od 1.7.2002

            do schválenia uvedených zákonov

D.9. pri prerokovaní návrhu zákona o štátnej službe a o zmene a doplnení niektorých zákonov v Národnej rade SR presadzovať zmenu znenia § 12 ods. 5 vo vzťahu k splnomocneniu vykonávania zmien systemizácie v priebehu roka

            do schválenia uvedeného zákona

D.10.v spolupráci s generálnym riaditeľom Národného úradu práce v nadväznosti na závery analýzy účinnosti vytvárania verejnoprospešných  prác pripraviť návrh na uplatnenie podporného programu na iniciovanie zamestnávateľov zamestnávať absolventov stredných,  resp.  vysokých  škôl;   pripraviť  návrh  legislatívneho  riešenia    /novelu zákona č. 387/1996 Z.z. o zamestnanosti v znení neskorších predpisov/ s cieľom použiť na realizáciu tohto zámeru aj časť prostriedkov Garančného fondu Národného úradu práce 

         do  30. júna 2001

D.11.v spolupráci s prednostami krajských úradov prijať opatrenia na neprekročenie výdavkov na sociálne dávky v roku 2002 na úrovni 13,9 mld Sk

         do 30. júna 2001

    ministrovi dopravy, pôšt a telekomunikácií

D.12.pripraviť postup výstavby  diaľnic a rýchlostných  ciest  v  roku  2002 v závislosti od  limitu výdavkov schváleného vládou podľa bodu A.2. tohto uznesenia

D.13.vytvoriť podmienky na zabezpečenie Zmluvy o výkonoch vo verejnom záujme pre Železničnú osobnú dopravu na rok 2002 v závislosti od limitu výdavkov schváleného vládou podľa bodu A.2 tohto uznesenia 

         do 31. decembra 2001

ministrovi hospodárstva

D.14.v spolupráci s ministrom výstavby a regionálneho rozvoja, ministrom práce, sociálnych vecí a rodiny, ministrom pôdohospodárstva, ministerkou financií a generálnym riaditeľom Národného úradu práce predložiť na rokovanie vlády návrh na racionalizáciu podpory malého a stredného podnikania  s cieľom zvýšiť transparentnosť a efektívnosť vynakladania prostriedkov štátneho rozpočtu

          do 30. júna 2001

ministrovi vnútra

D.15.pri prerokovaní návrhu zákona o Hasičskom a záchrannom zbore v Národnej rade SR presadzovať účinnosť tohto zákona od 1.7.2002

            do schválenia uvedeného zákona

D.16.pripraviť návrh novely zákona č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže SR a Železničnej polície v znení neskorších predpisov s cieľom pozastaviť vyplatenie ďalšieho služobného platu /t.j. 14. platu/ tak, aby mohol byť schválený Národnou radou SR pred prijatím zákona o štátnom rozpočte na rok 2002

            podľa textu úlohy

    podpredsedovi vlády pre európsku integráciu

D.17.predkladať projekty na čerpanie zdrojov z európskych fondov na vyjadrenie Ministerstvu financií SR, pred spracovaním návrhov finančných memoránd

         úloha trvalá

ministrovi dopravy, pôšt a telekomunikácií
vedúcemu Úradu vlády

D.18.postupovať pri predaji štátneho majetku a licencií tak, aby boli zabezpečené rozpočtované príjmy štátneho rozpočtu v sume 5,0 mld Sk; o zabezpečení postupu informovať vládu   

         do  31. augusta 2001

ministrovi hospodárstva
ministrovi dopravy, pôšt a telekomunikácií

D.19.predložiť na rokovanie vlády  návrh dividendovej   politiky štátu, ako vlastníka akcií,  vo  vzťahu k  privatizácii   štátnych  monopolov /Slovenské elektrárne a.s., Slovenský  plynárenský   priemysel š.p.,   Transpetrol a.s.,  Slovenské   telekomunikácie  a.s./   a  zmluvne zabezpečiť odvod  časti dividend do štátneho rozpočtu v sume 3,0 mld Sk

          do 31. mája 2001

ministrovi školstva
ministrovi zdravotníctva
ministrovi práce, sociálnych vecí a rodiny
ministrovi dopravy, spojov a telekomunikácií
ministrovi pôdohospodárstva
ministrovi obrany
ministrovi vnútra

D.20.v spolupráci s ministerkou financií a určenými expertami vykonať potrebné postupy pre uplatnenie systému plánovania, programovania a rozpočtovania v programovej štruktúre v rámci rozpočtovej kapitoly tak, aby v rozpočte na rok 2003 boli všetky výdavky rozpočtované prostredníctvom programov

        do 31. decembra 2001

prednostom krajských úradov

D.21.v spolupráci s ministrom práce, sociálnych vecí a rodiny zvýšiť efektívnosť správy sociálnych dávok zavedením systému komplexného spravovania dávok s cieľom zamedziť neoprávnenému vyčleňovaniu príslušných dávok pre konkrétny okruh osôb, resp. rodiny, v prípade opodstatnenosti predložiť návrh na legislatívne riešenia; informáciu o postupe predložiť na rokovanie vlády   

        do 30. júna 2001

ministrom
predsedom ostatných ústredných orgánov štátnej správy SR
správcom ďalších rozpočtových kapitol

D.22.vypracovať návrh programov na predpísaných formulároch podľa Príručky pre zostavenie návrhu štátneho rozpočtu na rok 2002 a po odsúhlasení Ministerstvom financií SR predložiť na rokovanie vlády; pri navrhovaní programov vychádzať zo schválených limitov výdavkov a prednostne zabezpečiť priority vlády a rozpočtovej kapitoly

         do 20 kalendárnych dní po schválení limitov výdavkov vládou 

D.23.predložiť Ministerstvu financií návrh rozpočtu rozpočtovej kapitoly na rok 2002; pri jeho vypracovaní dôsledne rešpektovať schválené limity výdavkov a prednostne zabezpečiť rozhodujúce priority vlády a rozpočtovej kapitoly

         do 40 dní po schválení limitov výdavkov vládou

D.24.pri tvorbe návrhu rozpočtu rozpočtovej kapitoly na rok 2002 prednostne riešiť najaktuálnejšie požiadavky súvisiace s vysporiadaním prenajatých nehnuteľnosti, na ktoré uplynula chránená doba nájmu 10-tich rokov /reštitúcie/ v zmysle príslušných zákonných úprav

       podľa textu úlohy

D.25.predložiť návrh na zrušenie úloh z uznesení vlády SR, na ktoré nebude možné zabezpečiť rozpočtové krytie v roku 2002

        do 30. septembra 2001

D.26.predložiť súpis nehnuteľného majetku štátu /budov a pozemkov/ podľa usmernenia Ministerstva financií SR

         do 31. júla 2001

D.27.rokovať o prevzatí nových vládnych úverov na financovanie výdavkov rezortov len na základe predchádzajúceho vyjadrenia Ministerstva financií SR
  
         úloha trvalá

D.28.nevstupovať do zmluvných záväzkov presahujúcich sumu 100 mil. Sk bez predchádzajúceho vyjadrenia Ministerstva financií SR

         úloha trvalá

D.29.v spolupráci s ministerkou financií a určenými expertami vykonať potrebné postupy pre uplatnenie systému plánovania, programovania a rozpočtovania v programovej štruktúre v rámci rozpočtovej kapitoly tak, aby v rozpočte na rok 2004 boli všetky výdavky rozpočtované prostredníctvom programov; vo vzťahu k rozpočtovým kapitolám uvedeným v bode D.20. platí osobitný postup

         do 31. decembra 2002 

E.odporúča

guvernérovi Národnej banky Slovenska

E.1. predložiť vláde SR návrh menového výhľadu SR na rok 2002  

       do konca júna 2001

prezidentovi prezídia Fondu národného majetku SR

E.2. zabezpečiť z rozpočtu Fondu národného majetku SR na rok 2001 sumu 2 mld Sk na Zmluvu o výkonoch vo verejnom záujme pre Železničnú osobnú dopravu na rok 2002 a sumu 3 mld Sk na krytie istiny štátneho dlhu nad rámec sumy, ktorú odporúčala vláda SR zapracovať do návrhu rozpočtu Fondu národného majetku SR na rok 2001 v uznesení vlády SR č. 805 bod F.1. zo dňa 9. októbra 2000;

F.poveruje

predsedu vlády

F.1. predložiť Návrh východísk štátneho rozpočtu na rok 2002 predsedovi Národnej rady SR na prerokovanie v Národnej rade SR

ministerku financií

F.2. uviesť a odôvodniť Návrh východísk štátneho rozpočtu na rok 2002 v Národnej rade SR.

Vykonajú:
         predseda vlády 	
         podpredseda vlády pre európsku integráciu
         ministri
 predsedovia ostatných ústredných orgánov štátnej správy SR
 správcovia ďalších rozpočtových kapitol

Na vedomie:
 predseda Národnej rady SR
 guvernér Národnej banky Slovenska
 generálny riaditeľ Národného úradu práce
 prezident prezídia Fondu národného majetku SR